Slegs 'n Sekonde | Afrikaans ODB
Lees: Psalm 39:4–6 | Die Bybel In Een Jaar: 1 Samuel 30–31; Lukas 13:23–35
Maak tog aan my bekend wanneer my einde sal wees, Here ... sodat ek sal weet wanneer my lewe verby is. Psalm 39:5
Waarom het hulle dit gedoen? Omdat die aarde se rotasie algaande stadiger raak, word die jare net ’n ietsie langer. Wanneer wetenskaplikes mensgemaakte voorwerpe in die ruimte volg, moet hulle tydsberekening tot op die millisekonde akkuraat wees. Volgens een wetenskaplike is dit “om te verseker dat ons program om botsings te vermy, akkuraat is.”
Vir die meeste van ons maak een sekonde na die een of ander kant nie juis veel van ’n verskil nie. Tog, volgens die Bybel is ons tyd en hoe ons dit aanwend, belangrik. Paulus herinner ons in 1 Korintiërs 7:29: “… die tyd is min.” Ons tyd om God se werk te doen, is beperk, daarom moet ons wysheid aan die dag lê. “Maak die beste gebruik van elke geleentheid, want ons lewe in ’n goddelose tyd” (Efesiërs 5:16), waarsku hy ons.
Dít beteken nie dat ons soos wetenskaplikes elke sekonde moet aftel nie. Wanneer ons egter nadink oor die kortstondigheid van die lewe (Psalm 39:5), kan ons herinner word aan die belangrikheid daarvan om ons tyd met wysheid te benut.
Here, baie dankie vir elke oomblik wat U ons skenk. Mag dit ons strewe wees om U met hierdie gawe te vereer en ons tyd met wysheid tot U eer en heerlikheid te gebruik.
Moenie net tyd spandeer nie, belê dit.